7.33: Hekk kif ġie ppubblikat ir-riżultat uffiċjali tat-28 għadd, jirriżultat li l-Partit Nazzjonalsita rebaħ it-tielet siġġu fuq il-Partit Laburista b’206 voti. F’dan l-għadd il-kandidat Laburista Clint Camilleri spiċċa b’29,374 vot waqt li Therese Comodini Cachia spiċċat b’29,580, 206 voti aktar minn Camilleri u hekk ġiet eletta bla kwota. 6.53: Tiġi eletta Comodini Cachia għall-PN f’taqtiegha sal-aħħar minuti u b’hekk tliet siggijiet imorru għall-PL u tliet siggijiet għall-PN. Comodini Cachia rebħet is-sitt siġġu b’distakk żgħir ta’ voti fuq Clint Camilleri għall-PL 6.00: Fiċ-ċentru tal-għadd tal-voti, qed jersaq lejn it-tmiem l-aħħar l-għadd. Jidher li s-sitt siġġu se jmur għall-Partit Nazzjonalista iżda s’issa dan għadu ma jistax jiġi kkonfermat u jkollna nistennew sakemm jintemm l-għadd kollu biex wieħed ikun jista’ jgħid fiċ-ċert. 1.21: Ippubblikat il-25 għadd fejn jirriżulta uffiċjalment li l-kandidat tal-PN David Casa wiret mingħand Bugeja 9218 vot biex ġab total ta’ 36,371 vot. Dan l-għadd jikkonferma wkoll li Therese Comodini Cachia tista’ tkun hi li tiġi eletta bħala t-tielet MEP għall-PN hekk kif irnexxielha taqbeż lid-deputat Nazzjonalista b’100 vot. Fil-fatt hija wirtet 1,855 vot  u telgħet għal 15,502 waqt li Zammit Dimech wiret 1,190 vot u spiċċa b’15,402, mitt vot anqas minn Comodini Cachia. 1.10: Bħalissa jinsab għaddej is-26 għadd fejn qegħdin jitqassmu t-394 vot li ġab Casa fuq il-kwota. 00:56: F’każ li l-Partit Nazzjonalista jtella’ t-tielet siġġu din se tkun il-kandidata Therese Comodini Cachia 00.20: Il-kandidat tal-Partit Nazzjonalista David Casa ġie elett wara li rnexxielu jikseb il-kwota u b’hekk huwa r-raba’ kandidat li ġie elett f’dawn l-elezzjonijiet parlamentari. Huwa jidher li kiseb mad-900o vot mingħand Bugeja fejn is-surplus tiegħu mistenna tkun ta’ ftit għexieren ta’ voti. 24.00: Louis Gatt, il-kap tal-uffiċċju elettorli tal-PL jgħid ma’ TVM  li hemm ċirksostanza li fiha l-PL jista’ jikseb erba’ siġġijjiet. Dan gax jekk jiġi eliminat il-kandidat Laburista Joseph Cuschieri li għandu 16,500 vot u 10,000 vot minnhom imorru għand Clint Camilleri u 6,500 vot imorru għandu Marlene Mizzi , dawn jiġu kważi total ta’ 33,000 vot kull wieħed. Qal li jekk jiġri dan, jiġri x’jiġri mill-voti tal-Partit Nazzjonalista fejn ma jkun hemm cross party voting, hawn il-PN jkollu żewġ kandidati bil-kwota u ieħor b’31,700 vot. Għaldaqstant qal li f’din iċ-ċirkostanza jiġu eletti Clint Camilleri u Marlene Mizzi bla kwota u b’hekk il-PL jtella’ erba’ siġġijiet. 23.57: Ftit tat-tensjoni fis-sala tal-għadd tal-voti hekk kif l-aġenti tal-partit qegħdin jingħaddu flimkien il-voti ta’Comodini Cachia u David Casa. 23.40: Jibqa’ għaddej it-tqassim tal-voti ta’ Bugeja fejn il-kandidata Nazzjonalista Therese Comodini Cachia  għandha biss 70 vot inqas minn Francis Zammit Dimech. 2305 Jintemm l-għadd tal-voti fejn il-kandidat David Casa kise b l-akbar ammont ta’ voti  mingħand Bugeja. 22:04: Bħalissa qegħdin jitqassmu l-voti ta’ Raymond Bugeja fejn mill-ewwel indikazzjoni l-kandidat Nazzjonalista David Casa qiegħed jiret l-akbar ammont ta’ voti u b’hekk se jkun qiegħed iqarreb sew għall-kwota. Esperti qrib il-proċess elettorali qegħdin isostnu li l-wirt tal-kandidat Laburista Joseph Cushieri se jkun determinanti fejn se jmur is-sitt siġġu. 21.56: Fl-24 għadd, il-kandidata Marlene Mizzi kisbet l-akbar għadd mis-surplus ta’ Miriam Dalli u issa telgħet għal 26,046. Clint Camilleri kiseb 462 u tela’ għal 23,302 waqt li Joseph Cuschieri tela’ għal 16,530. Min-naħa tagħhom il-kandidati tal-PN kisbu bejniethom 17-il vot mis-surplas ta’ Miriam Dalli li ġiet dikjarata uffiċjalment eletta fit-23 għadd. 21.33: Il-kandidat li se jaqa’ fl-25 għadd huwa l-kandidat Nazzjonalista Ray Bugeja li għandu 12,732 vot. 21-20:  Hekk kif ħareġ ir-riżultat tat-23 għadd, kien proprju Clint Camilleri, il-kandidat Laburista Għawdxi li wiret l-akbar ammont ta’ voti mingħand il-kandidat Lino Bianco u issa tela’ għal 22,740. Hekk kif żvelajna siegħa ilu, huwa wiret 6,945 vot. F’dan l-għadd il-kandidata Laburista Miriam Dalli qabżet il-kwota u telgħet għal 37,533 waqt li Marlene Mizzi telgħet issa għal 25,345. Is-sitwazzjoni tal-kandidati tal-PN  jinsabu hekk kif ġej: Bugeja 12732, David Casa 27146, Therese Comodini Cachia 13,646 u Francis Zammit Dimech 14209. 20:38: Hekk kif jinsab għaddej is-surplus ta’ Miriam Dalli, ninsabu informati li l-kandidat Laburista Clint Camilleri wiret mas-7,000 vot mingħand il-kandidat Laburista Lino Bianco u b’hekk tela’ għal ftit anqas minn 23,000 vot 20.02: L-għadd tal-voti fin-Naxxar jinsab fit-23 għadd u t-tellieqa għas-sitt siġġu għadha mitfuħa beraħ minkejja t-trasferiment tal-voti ta’ Norman Lowell u Arnold Cassola. 19.29: Miriam Dalli tasal fis-sala tal-għadd tal-voti u tagħti l-ewwel kumment tagħha dwar ir-riżultat 19.03: Ftit tal-minuti ilu beda t-23 għadd fejn qegħdin jitqassmu l-voti tal-kandidat Laburista Lino Biancho. F’dan l-għadd il-kandidata Miriam Dalli mistennija tkun it-tielet kandidata eletta f’dawn l-elezzjonijiet. 19.03: Hekk kif ġie ppubblikat ir-riżultat tat-22 għadd, il-kandidat tal-Partit Nazzjonalista David Casa wiret 3,156 vot, jiġifieri l-akbar ammont ta’ voti mingħand Norman Vella. Il-kandidat Francis Zammit Dimech wiret 2,338 vot, Therese Comodini Cachia kisbet 2,169 waqt li Ray Bugeja kiseb 1,774 vot. 18.43: Il-proċess tal-għadd tal-voti komplew jitwal hekk kif l-uffiċjali ntebħu li 36 vot ta’ Norman Vella ma ġewx ittrasferiti. Dawn il-voti qegħdin jiġu ttrasferiti u r-riżultat tat-22 għadd mistenni joħroġ dalwaqt. 18:26: Jidher li Miriam Dalli kisbet il-21 vot li kien għad fadlilha u qabżet il-kwota ta’ 35,979 vot hekk kif il-canvasers tagħha bdew isabbtu fuq il-perspex ftit tal-ħin wara li bdew jitqassmu l-voti tal-kandidat Laburista Lino Biancho. 18.14: Miriam Dalli mistennija tiġi eletta bit-trasferiment tal-voti tal-kandidat Laburista Lino Bianco fit-23 għadd hekk kif jonqosha ftit anqas minn 21 vot biex tiġi eletta. Hija wirtet 49 vot mingħand il-kandidat Nazzjonalista Norman Vella. 17.54: Jintemm it-22 għadd u teżisti stennija għar-riżultat uffiċjali. 17.35: Bħalissa għaddej it-22 għadd fejn il-voti tal-kandidat Nazzjonalista Norman Vella qegħdin jiġi ttrasferiti. Miriam Dalli jonqosha biss 70 vot biex tkun it-tielet kandidata eletta f’dawn l-elezzjonijiet. 17.08: Mill-wirt ta’ Arnold Cassola, kienet il-kandidata Miriam Dalli li wirtet l-akbar ammont ta’ voti fejn ħadet 789 vot u b’hekk telgħet għal 35,909 voti, madwar 70 vot ‘il bogħod biex tkun eletta.  Il-kandidat Nazzjonalista David Casa kiseb 695 vot waqt li Comodini Cachia kisbet 690 vot ieħor. 4,310 voti mill-pakkett ta’ Cassalo mhumiex trasferibbli. Fir-rigward tas-sitt siġġu, il-PN għandu 1,916-il vot vantaġġ fuq il-PL, madankollu t-taqtiegħa jidher li se tibqa’ sal-aħħar. 16.47: Hekk kif tqassmu l-voti tal-kandidat tal-AD Arnold Cassalo, il-kandidata Laburista Miriam Dalli kisbet ammont sostanzjali ta’ voti u tinsab ftit għexieren ta’ voti ‘ l bogħod milli tiġi eletta. Norman Vella għall-PN se jkun il-kandidat li jaqa’ fit-22 għadd. 15.47: Jibda l-21 għadd fejn qed jitqassmu l-voti tal-kandidat tal-AD Arnold Cassalo li spiċċa b’9,240 vot. (Aktar ‘l isfel tista’ tara kif jinsabu l-kandidati li għadhom fit-tellieqa fl-20 għadd) 15.41: Tkompli t-taqtiegħa għas-sitt siġġu bejn iż-żewġ paritit ewlenin hekk kif fl-20 għadd, il-PN għandu vantaġġ ta’ 1,086 vot. 15.33: Fl-20 għadd il-kandidata Laburista Miriam Dalli tiret 3,870 vot mingħand Charlon Gouder u tinsab 859 vot ‘il bogħod mill-kwota. 15.10: Qegħdin nistennew ir-riżultat uffiċjali tad-19-il għadd. L-20 għadd li fih mistennija jinqasmu l-voti tal-kandidat tal-Alternattiva Demokratika Arnold Cassalo għadu ma bediex. 14.48: Miriam Dalli jidher li wirtet madwar 3,000 vot mingħandh Charlon Gouder u qorbot sew lejn il-kwota. 13.58: Wara li tqassmu l-voti tal-kandidata Laburista Deborah Schembri, il-Partit Nazzjonalista jkabbar id-distakk għal madwar 800 vot 13:44: Marlene Mizzi u Miriam Dalli jidher li wirtu madwar 2,000 vot mingħand Deborah Schembri. La darba jiġi stabbilit kemm wiret il-kandidat Charlon Gouder ikun deċiż jekk jaqax hu jew il-kandidat tal-AD Arnold Cassolo fl-għadd li jmiss hekk kif id-differenza bejniethom hija ta’ kważi 700 vot. 13.35: Ħarsa fil-garżelli fejn qegħdin jitqassmu l-voti ta’ Deborah Scembri turi li l-kandidati nisa Marlene Mizzi u Miriam Dalli qegħdin jirtu l-aktar voti. 12:35: Jibda d-19-il għadd fejn qiegħdin jitqassmu l-voti tal-kandidata Laburista Deborah Schembri. Jidher li l-kandidat li se jaqa’ fl-20 għadd se jkun il-kandidat tal-AD Arnold Cassalo. 12.27: Cassalo jiret ftit anqas minn 1,000 vot mingħand Norman Lowell, waqt li 3,412 vot ma kinux trasferibbli. Fit-18-il għadd id-differenzi bejn il-Partit Laburista u l-Partit Nazzjonalista għall-kisba tas-sitt siġġu tammonta għal 318-il vot. F’dan l-għadd il-PL għandu 136,718 waqt li l-PN għandu 101,060, differenza ta’ 35,658 vot favur il-PL. 12.21: Il-Partit Nazzjonalista għad għandu vantaġġ ta’ madwar 450 vot, li jfisser li l-voti ta’ Arnold Cassalo jistgħu jiddeterminaw fejn se jkun qiegħed imur is-sitt siġġu. 11.45: Informazzjoni mhux uffiċjali fis-sala tal-għadd tal-voti fejn ingħad li l-Partit Laburista jnaqqas il-vantaġġ tal-voti minn mal-PN bit-tqassim tal-wirt ta’ Norman Lowell. 10.35: Il-Kap tal-Oppożizzjoni Simon Busuttil mistenni jindirizza Konferenza tal-Aħbarijiet miċ-Ċentru tal-Għadd tal-Voti fin-Naxxar. 10.30: Il-korrispondent tagħna fiċ-ċentru tal-għadd tal-voti jirraporta li l-proċess jidher li reġa’ weħel wara li nqalgħet problema fil-voti żejda ta’ Roberta Metsola. Jidher li, fuq imwejjed 5 u 6 il-voti li kienu rpoġġew fil-garzelli tal-kandidati, dawn, għal xi raguni spiċċaw f’pakkett wieħed u għalhekk qed jerga’ jsir is- s o rting . Dan wassal biex il proċess mar lura b’aktar minn sagħtejn. Metsola ġiet eletta ftit qabel is-7 a.m. Bdew jingħaddu l-voti ta’ Norman Lowel li waqa’ u mill-ewwel daqqa t’għajn jidher li l-maġġoranza se jmorru fuq Arnold Cassola tal-Alternattiva u l-bqija mhumiex trasferibbli. 9.37: Sagħtejn wara li ġiet eletta Roberta Metzola, għadu għaddej is-surplus tal-voti tagħha fejn il-voti kollha li kisbet qegħdin jitqassmu fil-garżelli tal-kandidati li kisbu t-tieni preferenza. Wara li jitlesta dan il-proċess jibda mbagħad is-17-il għadd fejn jinqasmu l-voti ta’ Norman Lowell. 7.45: Minn hawn u ftit ieħor se jibda s-17-il għadd fejn se jkun qiegħed jiġi eliminat il-kandidat ta’ Imperium Europa Norman Lowell. Stennija miż-żewġ partiti dwar fejn se jintirtu l-voti ta’ dan il-kandidat. 7:00 Wara li għas-6.15 a.m. ġiet eletta Roberta Metsola jidher li l-proċess jinsab wieqaf sakemm jiġi ppubblikat ir-riżultat tas-16-il għadd. 2.00 a.m. Fi tmiem l-14-il għadd il-kandidata tal-Partit Nazzjonalista Roberta Metsola wirtet mingħand Jonathan Shaw u Helga Ellul 1,508 vot għal total ta’  34,276. Hija jonqosha 1,703 voti biex tkun eletta. It-tieni l-aktar kandidat li wiret voti mingħand Shaw u Ellul, huwa Francis Zammit Dimech li kiseb 619-il vot. Għal xi ħin il-proċess tal-għadd tal-voti kien wieqaf peress li ma setax jinstab fejn marru ħames voti. Il-kandidat li se jkun eliminat fil-15-il għadd huwa l-kandidat tal-Partit Nazzjonalista minn Għawdex, Kevin Cutajar. 11.30 p.m Il-kandidat li se jkun qiegħed jiġi eliminat fl-14-il għadd huwa Jonathan Shaw, it-tieni kandidat tal-PN li se jisfa eliminat wara Plumpton. Ġiet eliminata wkoll Helga Ellul u beda t-tqassim ukoll tal-voti tagħhom. Għalhekk mhux eskluż li fi ftit sigħat oħra tiġi eletta Roberta Metsola li fit-13-il Għadd għandha 32,768, jiġifieri 3,211-il mill-kwota ta’ 35,979 11.26 p.m: Jiġi fi tmiem wkoll it-13-il għadd fejn Miriam Dalli u Marlene Mizzi wirtu l-akbar ammont ta’ voti mingħand il-kandidat Laburista Ivan Grixti. F’dan l-għadd jidher li l-kandidat Laburista Lino Bianco wkoll ġab ammont sostanzjali ta’ voti minħabba l-“kunjom”. 11.00 p.m. Fit-12-il għadda Arnold Cassalo kiseb kif mistenni l-akbar ammont ta’ voti mingħand sieħbu Carmel Cacopardo b’1,542. 10.00: Jibda t-12-il Għadd fejn ġie eliminat il-kandidat tal-Alternattiva Demokratika Carmel Cacopardo. Ir-riżultat uffiċjali tal-11-il Għadd għadu ma ġiex ippubblikat. 9.28 p.m. Fl-10 għadd il-Partit Laburista għandu 134,635 waqt li l-PN għandu 101,094 vot. Dan ifisser li d-differenza bejn il-partiti f’dan l-għadd tammonta għal 33,541vot favur il-PL. Dan l-ammont huwa 2,438 vot anqas mill-kwota stabbilità f’dawn l-elezzjonijiet ta’ 33,541 vot. Il-kandidati li ġew eliminati s’issa huma 11. Dawn huma Żaren Bonnici, Anthony Calleja u Ivan Grech Mintoff għal Alleanza Bidla, Jean Pierre Sammut għal Alleanza Liberali, Baldacchino Arlette u Antoine Galea għal Imperium Europa, Peter Cordina, Mario Farrugia Borg u Fleur Vella għall-Partit Laburista u Kevin Plumpton għall-Partit Nazzjonalista. 9.15 p.m. Bħalissa jinsab għaddej il-11-il għadd fejn qed jinqassmu l-voti ta’ Mario Farrugia Borg li safa eliminat. Dan ifisser li fit-tellieqa għall-ħames siġġijiet għad fadal 21 kandidat. 9.00 p.m. Eliminat Żaren Bonnici fejn il-maġġoranza tal-voti tiegħu (545) ma ġewx ittrasferiti waqt li Norman Lowell wiret 225 vot, l-akbar wirt mingħand Żaren. 7.41 p.m. Hekk kif beda l-għaxar għadd waqt l-kandidat tal-Partit tal-Ajkla Żaren Bonnici. Il-maġġoranza assoluta tal-voti tiegħu mhumiex se jintirtu waqt li t-tieni preferenza tal-voti marru għand Norman Lowell. 7:00 p.m. Il-Partit Laburista naqqas id-distakk fuq il-Partit Nazzjonalista għal madwar 2,500 vot fir-rigward ta’ fejn se jkun qiegħed imur is-sitt siġġu. Dan seħħ wara li l-PL wiret 211-il vot mingħand Ivan Grech Mintoff waqt li l-PN kiseb 108 voti. Ftit tal-ħin ilu waqa’ wkoll il-kandidat Nazzjonalista Kevin Plumpton fid-disa’ għadd. Fl-10 għadd se jkun qiegħed jaqa’ l-kandidat tal-Ajkla Żaren Bonnici. 365 vot ma kinux trasferibbli mill-għadd ta’ voti miksuba mingħand Ivan Grech Mintoff. Eliminati issa seba’ kandidati. 06.04 p.m Jibda s-seba’ għadd wara li ġie eliminat il-kandidat Laburista Peter Cordina. L-akbar ammont ta’ voti, 209 marru għand il-kandidata Laburista Miriam Dalli u jsegwi warajha Joseph Cuschieri b’178 vot u 522 vot oħra jinferxu fuq il-bqijja tal-kandidati Laburisti. Il-PN wiret 15-il vot, 10 għall-AD, ħamsa għal Żaren Bonnici u vot għal Ivan Grech Mintoff. 32 vot ma kinux trasferibbli. Eliminati s’issa sitt kandidati. 5.36 p.m. Jiġu ttrasferiti l-voti tad-deputata Laburista Fleur Vella li 280 minnhom intirtu mill-kandidata Laburista Deborah Schembri bil-kumplament tal-272 vot imorru għand il-kandidati l-oħra Laburisti. Il-Partit Nazzjonalista wiret 13-ilvot, 8 għall-AD, sitta għal Norman Lowell, ħamsa għal Zaren Bonnici tal-Ajkla u vot għal Ivan Grech Mintoff. Ħmistax-il vot ma kinux trasferibbli. 5.20 p.m.  Kommossjoni fis-sala tal-għadd tal-voti dwar vot fejn kulma jmru minkejja proċess kajman ħafna tibda tiżdied it-tensjoni. 5.00 p.m. S’issa ġew eliminati ħames kandidati. L-ewwel li ġie eliminat kien Antoine Galea għal Imperium Europa, Anthony Calleja u Jean Pierre Sammut, 4.35: Jibda s-Sitt għadd fejn għadhom kif bdew jinfteħu l-voti li kisbet il-kandidata Laburista Fleur Vella. Fil-ħames għadd ġiet eliminata l-kandidata ta’ Imperium Europa Arlette Baldacchino. 377 vot marru għand Norman Lowell, 42 vot marru għand il-Partit Laburista, 25 vot marru għand il-Partit Nazzjonalista, 15-il vot għand l-AD, seba’ għand Żaren Vassallo u sitta għand Ivan Grech Mintoff. 21 vot ta’ Baldacchino ma kinux trasferribli. 03.41: Jaqgħu Calleja Anthony għal Alleanza Bidla u Jean-Pierre Sammut  għal Alleanza Liberali u jibda l-ħames għadd fejn qed jinfetħu l-voti ta’ Arlette Baldacchino. Fir-raba’ għadd 212-il vot tal-kandidati Calleja u Sammut marru għand Ivan Grech Mintoff. Alternattiva Demokratika ħadet 46 vot, Imperium Europa ħadet 45 vot, il-Partit Laburista ħa 44 vot, il-Partit Nazzjonalista wiret 37 vot u Żaren Bonnici tal-Ajkla wiret 19-il vot. Il-poloz tal-voti mhux trasferibbli kienu jammontaw għal 44 vot. Fadal issa 28 kandidat. 02.48 p.m. Bħalissa qegħdin jinfetħu l-voti tal-kandidati Sammut Jean-Pierre għall-Alleanza Demokratika u Calleja Anthony għall-Alleanza Bidla li kisbu 204 u 243 vot rispettivament. 02.00 p.m : Jintemm it-tielet għadd fejn tqassmu l-voti tal-kandidat Antoine Galea fejn 79 vot marru fuq il-kandidati ta’ Imperium Europa, disa’ voti marru għand il-PN, seba’ voti marru għand il-PL u erba’ voti marru għall-AD u vot mar għal Alleanza Bidla. Ħames voti ma kinux trasferibbli. In-numru ta’ kandidati li fadal huwa ta’ 30 waqt li fadal ħames siġġijiet vojta. 02.00 p.m. Fiċ-ċentru tal-għadd tal-voti għadu kif intemm it-tieni għadd li matulu, tqassmu l-voti li kiseb fuq il-kwota, il-kandidat tal-Partit Laburista Alfred Sant. Issa jmiss li jaqa’ l-kandidat bl-inqas ammont ta’ voti li huwa Galea Antoine mill-Imperium Europa u jibdew jitqassmu l-voti tiegħu skont it-tieni preferenza. L-aktar kandidata li wirtet voti mingħand il-kandidat tal-Partit Laburista Alfred Sant kienet il-kandidata f’isem l-istess Partit, Miriam Dalli li kisbet 3,453 vot, segwita mill-kandidata Marlene Mizzi li kisbet 3,237 vot. Ikompli l-proċess tal-għadd tal-voti 01.25 p.m. Ikompli l-proċess tal-għadd tal-voti fin-Naxxar. L-aġenti tal-partiti u l-Kummissjoni Elettorali qablu fuq tibdil tekniku żgħir dwar kif għandu jinħadem il-kalkolu tal-voti miksuba aktar mill-kwota. Wieqaf il-proċess tal-għadd tal-voti 01.00 p.m. Wara li ngħaddu l-voti tal-kandidat tal-Partit Laburista Alfred Sant u kien se jibda l-kalkolu tal-voti li kiseb aktar mill-kwota mejda, mejda, Alternattiva Demokratika ipprotestat u qed issostni li dan il-kalkolu għandu jinħadem fuq Malta u Għawdex bħala distrett elettorali wieħed u mhux distrett, distrett kif normalment jiġri f’elezzjoni ġenerali. Bħalissa l-proċess jinsab wieqaf sakemm din il-materja tiġi diskussa bejn l-aġenti tal-partiti u l-Kummissjoni Elettorali biex tiġi stabbilita t-triq ‘il quddiem. 11:00 Wasal lejn l-aħħar tiegħu l-proċess tat-tieni għadd fejn Miriam Dalli kompliet issaħħaħ it-tieni post fejn wirtet madwar 700 vot fl-1 u r-4 distrett, waqt li Marlene Mizzi wirtet ftit aktar minn 650 vot. Iż-żewġ kandidati huma segwiti minn Joseph Cuschieri u Deborah Schembri. 10.29 a.m. Miriam Dalli u Marlene Mizzi kienu l-aktar kandidati li jidher li wirtu voti mingħand Sant. Fis-sala tal-għadd tal-voti kulma jmur qed ikomplu jiżdiedu l-aġenti tal-partiti. 09.40 a.m. B’aktar minn 48,700 vot, il-kandidat tal-Pl Alfred Sant ġie elett fl-ewwel għadd li ntemm għall-ħabta tas-5.45 a.m. Sant huwa l-uniku kandidat li qabeż il-kwota stabbilità ta’ 35,979 u ghalhekk ġie kkonfermat bħala membru parlamentari ewropew. Bħalissa fiċ-ċentru tal-għadda tal-voti qed jingħaddu t-tieni preferenzi tal-voti li ġab Alfred Sant, qabel il-proċess jgħaddi għat-tieni għadd. Għalkemm ma qabżitx il-kwota, il-kandidata tal-Partit Nazzjonalista li ġabet l-aktar voti hija Roberta Metsola bi ftit aktar minn 32,360 vot, segwita minn David Casa bi ftit aktar minn 19,500 vot. Il-riżultat tal-elezzjonijiet ewropej huwa ta’ 53.3 fil-mija għall-Partit Laburista, 40 fil-mija għall-Partit Nazzjonalista u 3 fil-mija għal Alternattiva Demokratika. Il-persentaġġi ssarrfu f’vantaġġ ta’ 33,675vot għall-Partit Laburista waqt li bħala siġġijiet il-PL se jibqa’ żgur bi tliet deputati fil-Parlament Ewropew; u l-Partit Nazzjonalista żgur bi tnejn. Għad hemm indeċiżjoni kbira dwar fejn sejjer is-sitt siġġu hekk kif kollox jiddependeni mill-wirt tal-AD u l-partit l-oħrajn. Fuq l-għajnejn, jidher li l-kandidati tal-Partit Laburista, Miriam Dalli u Marlene Mizzi qed jirtu l-akbar ammont ta’ voti mingħand Sant, segwiti minn Joseph Cuschieri u Charlon Gouder. Kif jinsabu wara GĦADD 28: Ajkla Bonnici Nazzareno – eliminat Alleanza Bidla Calleja Anthony – eliminat Grech Mintoff Ivan – eliminat Alleanza Liberali Sammut Jean-Pierre – eliminat Alternattiva Demokratika Cacopardo Carmel – eliminat Cassola Arnold – eliminat Imperium Europa Baldacchino Arlette – eliminata Galea Antoine – eliminat Lowell Norman –  eliminat Partit Laburista Bianco Lino – eliminat Camilleri Clint – 29,374 Cordina Peter -eliminat Cuschieri Joseph –  eliminat Dalli Miriam – 37,533 Farrugia Borg Mario – eliminat Gouder Charlon – eliminat Grixti Ivan – eliminat Mizzi Marlene – 35,630E Sant Alfred 35,979 E Schembri Deborah – eliminata Vella Fleur – eliminata Partit Nazzjonalista Bugeja Raymond – eliminat Casa David – 35979E Comodini Cachia Therese – 29580E Cutajar Kevin  – eliminat Ellul Helga – eliminata Mallia Stefano – eliminat Metsola Roberta – 35,979 E Plumpton Kevin – eliminat Shaw Jonathan – eliminat Vella Norman – eliminat Zammit Dimech Francis –  eliminat Voti mhux trasferibbli 13351 Ara wkoll fejn marru l-voti fl-ewwel għadd: http://www.tvm.com.mt/news/l-ewwel-rizultati-sissa/